पाएं अपने शहर की ताज़ा ख़बरें और फ्री ई-पेपरडाउनलोड करें
महामारी कोरोना के बढ़ते प्रभाव को रोकने के लिए राज्य में लगे लॉकडाउन को सफल बनाने के लिए गुरुवार को थानाध्यक्ष राजीव कुमार सिन्हा के नेतृत्व में पुलिस बल बिहार-यूपी सीमा पर सघन जांच अभियान चलाया और बेवजह इधर-उधर घूमने वालों पर सख्ती भी दिखाई। वही बिहार से यूपी व यूपी से बिहार आने वाले लोगों से कड़ाई से पूछताछ भी किया। इस दौरान दोनों राज्यों से बेवजह आने जाने वाले लोगों को वापस भी लौटाया गया। थानाध्यक्ष ने बताया कि बुधवार से 15 मई तक पूर्ण लॉकडाउन लगा हुआ है। इस दौरान कुछ जीवन रक्षक सामग्रियों को कुछ शर्त पर छूट दी गई है लेकिन वह भी एक समय सीमा के अंदर। उन्होंने कहा कि सूचना मिली थी कि कुछ होटल व चाय- नाश्ते की दुकानें चोरी छिपे खुल रही है। इसको गंभीरता से लेते हुए दुकानों पर जांच अभियान चलाया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn